被不少宅男奉為女神嘅人民力量新話事人袁彌明Erica,竟然為咗狼振英而犧牲‧‧‧‧‧‧嗱嗱嗱,宅男們唔駛傷心落淚住,Erica犧牲嘅只係肚皮,而唔係色相。
Erica喺噚晚八點鐘開始,加入民主倒梁絕食行動,喺遮打花園接力絕食48小時,勢死要狼振英下台。只見絕食前夕量血壓時,Erica精神奕奕,八方有信心佢頂得住兩日唔食嘢,對女仔嚟講,咁樣仲係減肥妙法。
近排不斷以新主席身份接受傳媒訪問嘅Erica,噚日話最近實施嘅新商品說明條例,自己都受影響,向來有喺網上拍賣護膚美容產品嘅佢,都避免用「最好用」呢三粒字作招徠咯。